Argentina terma jamoasi bosh murabbiyi Lionel Skaloni Venesuela va Marokash terma jamoalariga qarshi o‘rtoqlik o‘yinlariga chaqirilgan futbolchilar ro‘yxatini e’lon qildi. «Barselona» hujumchisi Lionel Messi JCh-2018 musobaqasidan so‘ng, ilk marotaba terma jamoaga chaqirildi. To‘liq ro‘yxat quyidagicha: Darvozabonlar: Agustin Markesin, Xuan Musso, Esteban Andrada, Franko Armani; Himoyachilar: Xerman Petsselya, Gabriel Merkado, Xuan Foyt, Nikolas Otamendi, Valter Kannemann, Nikolas Talyafiko, Markos Akunya, Gonsalo Montiyel, Renso Saraviya, Lisandro Martines; Yarimhimoyachilar: Leandro Paredes, Gido Rodriges, Jovani Lo Chelso, Manuel Lansini, Roberto Pereyra, Anxel Di Mariya, Federiko Saracho, Ivan Markone, Domingo Blanko, Rodrigo de Paul; Hujumchilar: Lionel Messi, Gonsalo Martines, Paulo Dibala, Anxel Korrea, Lautaro Martines, Dario Benedetto, Matias Suares. Argentina terma jamoasi 22 mart kuni Venesuela bilan, 26 mart kuni esa Marokash bilan o‘rtoqlik o‘yinini o‘tkazadi.